คลอดลูกได้2สัปดาห์น้ำคาวปลามีสีแดงปนน้ำตาลและมีกลิ่นเหม็นเกิดจากสาเหตุอะไรค่ะ
สวัสดีค่ะ น้ำคาวปลา คือสารคัดหลั่งที่ออกจากมดลูกตามหลังการคลอด โดยหลังคลอดอาจมีน้ำคาวปลาอยู่ได้ประมาณ 1 เดือน โดยน้ำคาวปลาในช่วง 7 วันแรกอาจมีเลือดปน แต่หลังจากนั้นจะค่อยๆเปลี่ยนเป็นสีน้ำตาลและค่อยๆจางลงไปหลังคลอดได้ 2 สัปดาห์ ยังมีโอกาสที่จะมีน้ำคาวปลาเป็นสีแดงปนน้ำตาล มีกลิ่นได้บ้าง แต่ไม่ควรเป็นสีแดงสดหรือมีกลิ่นเหม็นจัดการมีเลือดสดออกมา มีกลิ่นเหม็นมากนั้น อาจะบ่งบอกถึงการอักเสบหรือติดเชื้อที่ช่องคลอดหรือปากมดลูก หรือมดลูกได้ แนะนำสังเกตอาการ งดการมีเพศสัมพันธ์ ไม่สวนล้างช่องคลอด ใช้น้ำเปล่าสะอาดล้างเบาๆภายนอกเท่านั้น และถ้ายังมีอาการเป็นมากต่อเนื่อง มีกลิ่นเหม็นชัดเจน ปวดท้องน้อย ควรไปพบแพทย์